Jakob Bjerregaard Engmann (født 15. marts 1978) er en dansk skuespiller og teaterchef. Engmann er uddannet fra Statens Teaterskole i 2006. I 2008/2009 var han tilknyttet Teater Momentum, og fra 2009-2011 ansat i ensemblet på Aalborg Teater samt som kunstnerisk leder af den eksperimenterende satellitscene Transformator, der under hans ledelse i 2010 modtog Nordjyske Kulturpris på 100.000 kroner. Af andre priser modtog han i 2011 Skuespillerinde Agnes Rehnis Hæderslegat, i 2014 Den Fynske Kulturpris på vegne af forestillingen Statsministeren og senest, i 2015, Svendborg Kommunes Kulturpris for sit engagement i og for den sydfynske kultur og kunstneriske udvikling. Siden september 2012 har Jakob Bjerregaard Engmann været ansat som teaterchef for BaggårdTeatret – Svendborgs Egnsteater.